**Adatkezelési tájékoztató**

a Hajléktalanokért Közalapítvány költségvetési forrásból kiírt pályázataihoz, támogatási szerződéseihez, együttműködési megállapodásaihoz

**Adatkezelő**

|  |  |
| --- | --- |
| Neve: | **Hajléktalanokért Közalapítvány** |
| Címe: | 1067 Budapest, Szobi u. 3. |
| Képviselője: | Lőrincz Norbert kuratóriumi elnök |
| E-mail címe: | kozalapitvany@hajlektalanokert.hu |
| Telefonszáma: | +36-1-261-77-04 |

**Adatvédelmi tisztviselő**

|  |  |
| --- | --- |
| Neve: | Horváth-Takács Bernadett |
| E-mail címe: | horvath-takacs.bernadett@hajlektalanokert.hu |
| Telefonszáma: | +36-1-261-77-04 |

**Az adatkezelés jogalapja**

1. Az érintett hozzájárulása: az érintett írásbeli, önkéntes, konkrét, tájékoztatáson alapuló, egyértelmű hozzájárulását adja a személyes adatok kezeléséhez. *GDPR 6. cikk (1) bekezdés a.) pontja*
2. Jogviszony létesítése: az adatkezelés olyan jogviszony (támogatási szerződés, támogatói okirat, együttműködési megállapodás) teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges. *GDPR 6. cikk (1) bekezdés b.) pontja*
3. Jogi kötelezettség teljesítése: az Adatkezelő a költségvetési támogatásokkal kapcsolatos feladatellátásának teljesítése. *GDPR 6. cikk (1) bekezdés c.) pontja*

**A kezelt adatok köre**

Az adatkezelő az alábbi táblázatban összefoglalt adatok csoportját kezeli. A célhoz kötöttség elvének figyelembe vételével minden adatkezelésnek célja és meghatározott jogalapja van.

| **Adatkezeléssel érintett folyamat** | **Adat** | **Cél** | **Jogalap** | **Adatok forrása** |
| --- | --- | --- | --- | --- |
| Pályázat benyújtása, támogatási szerződés megkötése, együttműködési megállapodás megkötése. | képviselő neve, születési helye, idő, anyja neve, személyi igazolvány száma, lakcíme, telefonszáma, | azonosítás, hogy az arra jogosult írta alá. | Az érintett hozzájárulása: az érintett írásbeli, önkéntes, konkrét, tájékoztatáson alapuló, egyértelmű hozzájárulását adja a személyes adatok kezeléséhez. *GDPR 6. cikk (1) bekezdés a.) pontja*Jogviszony létesítése: az adatkezelés olyan jogviszony (támogatási szerződés, támogatói okirat, együttműködési megállapodás) teljesítéséhez szükséges, amelyben az érintett az egyik fél, vagy az a szerződés/megállapodás megkötését megelőzően az érintett kérésére történő lépések megtételéhez szükséges. *GDPR 6. cikk (1) bekezdés b.) pontja*Jogi kötelezettség teljesítése: az Adatkezelő a költségvetési támogatásokkal kapcsolatos feladatellátásának teljesítése. *GDPR 6. cikk (1) bekezdés c.) pontja* | közvetlenül az érintettől  |
| programfelelős neve, telefonszáma, e-mail címe. | kapcsolattartás |  | nem az érintettől közvetlenül\* |
| Amennyiben nem a képviseletre jogosult személy írja alá | az aláírásra meghatalmazott neve, születési ideje, helye, anyja neve, személyazonosító igazolványának száma, lakcíme | azonosítás | Jogviszony létesítése: az adatkezelés olyan jogviszony (támogatási szerződés, támogatói okirat, együttműködési megállapodás) teljesítéséhez szükséges, amelyben az érintett az egyik fél, vagy az a szerződés / megállapodás megkötését megelőzően az érintett kérésére történő lépések megtételéhez szükséges. *GDPR 6. cikk (1) bekezdés b.) pontja* | közvetlenül az érintettől |
| meghatalmazó neve, születési ideje, helye, anyja neve, személyazonosító igazolványának száma, lakcíme |  | nem az érintettől közvetlenül\* |
| tanúk adatai (név, lakcím, személyi igazolvány szám) – amennyiben nem közjegyző előtt hitelesített a meghatalmazás. |  | nem az érintettől közvetlenül\* |
| A szakmai és pénzügyi elszámolás | * bérjegyzéken, bérkartonon vagy a bérszámfejtés során keletkezett és benyújtott természetes személy adatai,
* munkaszerződésen szereplő természetes személy adatai,
* a szervezet és az adott szerződéshez, megállapodáshoz kapcsolódó szolgáltatásra vonatkozó szolgáltatási szerződésben lévő természetes személy adatait,
* az elszámolás benyújtására jogosult képviselő neve, születési helye, idő, anyja neve, személyi igazolvány száma, lakcíme, telefonszáma,
* programfelelős neve, telefonszáma, e-mail címe.
 | A szerződésben, megállapodásban rögzített feltételek teljesülésének ellenőrzése | Jogi kötelezettség teljesítése: *GDPR 6. cikk (1) bekezdés c.) pontja* | nem az érintettől közvetlenül\* |

\* Adatkezelő a nem közvetlenül az érintettől érkező személyes adatok kezelésével kapcsolatban is a jelen tájékoztatóban meghatározottak szerint jár el. Jelen adatvédelmi tájékoztató Adatkezelő honlapján is hozzáférhető.

**Hogyan tároljuk a személyes adatokat?**

Elektronikusan és papír alapon.

**Hogyan dolgozzuk fel a személyes adatokat?**

Az adatkezelő elektronikusan és/vagy papír alapon, manuálisan kezeli az adatokat.

**Ki férhet hozzá ezekhez a személyes adatokhoz a Hajléktalanokért Közalapítványnál?**

A Hajléktalanokért Közalapítvány igazgatója, közalapítványi irodavezető, pályázatokat kezelő szakmai és pénzügyi munkatársak, (amennyiben releváns) pályázati szakértők, a bíráló bizottság tagjai férhetnek hozzá a feladataik ellátása érdekében.

**Mennyi ideig kezeljük/tároljuk a személyes adatokat?**

Az Adatkezelő a személyes adatokat – függetlenül attól, hogy létrejött-e a támogatási jogviszony az adott pályázó szervezettel – az Adatkezelő és az Emberi Erőforrások Minisztériuma (EMMI) között létrejött Támogatói Okiratban meghatározott szakmai és pénzügyi beszámoló EMMI általi jóváhagyásától számított 10 évig kezeli.

**Hová továbbítjuk ezeket a személyes adatokat?**

Adattovábbítás nem történik sem harmadik személy részére, sem Adatfeldolgozó részére.

A köziratokról, a közlevéltárakról és a magánlevéltári anyag védelméről szóló 1995. évi LXVI. törvényben meghatározott irattári rendszerben az adatbázisokból törölt adatok fellelhetőek lehetnek, azonban ezeket az adatokat a törvény alapján meghatározott selejtezési, illetve levéltárba adás idejéig az Adatkezelő zártan kezeli.

**Alkalmazunk-e automatikus döntéshozatalt?**

Az adatkezelés során automatizált döntéshozatalra, ideértve a profilalkotást is, nem kerül sor.

**Adatkezeléssel kapcsolatos jogok**

A természetes személy kérheti az Adatkezelőtől:

1. a rá vonatkozó személyes adatokhoz való hozzáférést,
2. személyes adatainak helyesbítését,
3. személyes adatainak - a kötelező adatkezelés kivételével - törlését vagy kezelésének korlátozását,
4. hozzájáruláson vagy szerződés teljesítéséhez szükséges adatkezelés esetén, ha az adatkezelés automatizált módon történik, a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja (adathordozhatóság).

A pályázat során megadott személyes adatok esetében a pályázatot benyújtó szervezet köteles gondoskodni arról, hogy azok a valóságnak megfelelnek. Az Adatkezelő az így megadott információkért, illetve azok valóságtartalmáért mindennemű felelősséget kizár.

Az Adatkezelő a tájékoztatást és intézkedést első alkalommal díjmentesen biztosítja, ezt követően adminisztratív költségeken alapuló, ésszerű mértékű díjat számíthat fel.

**Jogérvényesítési lehetőségek**

A személyes adatai kezelésével kapcsolatban bármikor fordulhat az Adatkezelő adatvédelmi tisztségviselőjéhez.

Az információs önrendelkezésről és az információszabadságról szóló 2011. évi CXII. Törvény 22. § alapján az adatkezeléssel kapcsolatos jogainak megsértése esetén az Adatkezelővel szemben bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani. A per elbírálása a törvényszék, a fővárosban a Fővárosi Törvényszék hatáskörébe tartozik. A per a lakóhely vagy tartózkodási hely szerinti törvényszék előtt is megindítható. (további információk: <https://birosag.hu/torvenyszekek>)

Az Adatkezelő az adatok jogellenes kezelésével, vagy az adatbiztonság követelményeinek megszegésével másnak okozott kárt köteles megtéríteni. Az Adatkezelő mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. Nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott.

A személyes adatai kezelésével kapcsolatos panasz esetén a Nemzeti Adatvédelmi és Információszabadság Hatósághoz is fordulhat (további információk: [www.naih.hu](http://www.naih.hu)).